Suwannee (elv)

Suwannee River (eller Suwanee River) er ei elv i USA. Den er med sine rundt 400 km den tredje lengste elva Florida.«The 10 Longest Rivers In Florida», på World Atlas; besøkt 29. juni 2024,

Elva starter ved Okefenokee-sumpen ved Fargo sør i Georgia.«The Suwannee River», på nettstedet til University of South Florida, datert 2002; besøkt 29. juni 2024. Den renner sørvest inn i Florida, og dreier vest ved White Springs. Den møter så elvene Alapaha og Withlacoochee, fortsetter sør- og sørøstover og møter Santa Fe-elva like ved Branford. Så løper den rett sør og ut i Mexicogolfen ved byen Suwannee.

Da spanjolene utforska området på 1530-tallet, bodde Timucuan-stammen langs elva. De kalte den Suwani, «Ekkoelva». På 1700-tallet bodde seminolene her. 

På 1800-tallet blei de svovelholdige kildene ved White Springs populære steder for helsereiser. 

 Kulturelle referanser 
Elva er kjent fra Stephen Fosters sang «Old Folks at Home», der den omtales som Swanee River («Way Down Upon the Swanee River»). Foster brukte opprinnelig Pedee-elva i Sør-Carolina i teksten, men det fortelles at broren overtalte ham til å bruke Swanee, ettersom det klang bedre. «Old Folks at Home» blei i 1935 valgt til offisiell statssang for Florida. George Gershwin og Irving Caesar har skrevet om «Swanee» i en kjent Al Jolson-sang: «The folks up North will see me no more when I get to that Swanee shore.»Cary O'Dell: «“Swanee”—Al Jolson (1920)» på nettstedet til det amerikanske Kongressbiblioteket; besøkt 29. juni 2024.  

På engelsk betyr det når noe går «up (eller down) the Swannee» at det går skikkelig ille.«Meaning and origin of the phrase 'down the Swanee'», på nettstedet wordhistories.net; besøkt 29. juni 2024.

 Friluftsliv 
Den over 25 mil lange naturløypa Suwannee River Wilderness Trail kan følges til fots eller med kano.Nettstedet Florida Hikes; besøkt 30. juni 2024. I sør finner vi Lower Suwannee National Wildlife Refuge, et drøyt  hektar stort naturreservat, med muligheter for fuglekikking og -fotografering, fiske, jakt, kanopadling og turer.Friends of the Lower Suwannee & Cedar Keys National Wildlife Refuges; nettsted besøkt 30. juni 2024.

 Referanser 

 Eksterne lenker 


Kategori:Elver i USA
Kategori:Elver i Georgia (USA)
Kategori:Elver i Florida
Kategori:Nedbørfelt til Mexicogolfen
Kategori:Nedbørfelt til Atlanterhavet i USA